|  |
| --- |
| **Vastu võetud juhatuse otsusega**  Pitser |

**PÕLVAMAA HOIU-LAENUÜHISTU  
LIIKMEKS ASTUMISE AVALDUS FÜÜSILISELE ISIKULE**

Palun võtta alljärgnev isik Põlvamaa Hoiu-laenuühistu liikmeks. Digitaalselt esitatavale avaldusele tuleb lisada skänneering avalduse esitaja isikut tõendavast dokumendist.

Sisseastumismaksu 6€ ja minimaalse osakapitali 32€ palume tasuda Põlvamaa Hoiu-laenuühistu arveldusarvele EE 031010220012515010 SEB Pangas. Selgitusse palume märkida: osakapitali ja sisseastumismaks.

|  |  |
| --- | --- |
| **Nimi** |  |
| **Isikukood** |  |
| **Isikut tõendava dokumendi liik ja number** |  |
| **Elukoht** |  |
| **Telefon, E-mail** |  |
| **Töökoht/amet** |  |
| **Perekonnaseis** |  |
| **Ülalpeetavate arv** |  |
| **Haridus (põhi-, kesk-, kõrgharidus)** |  |
| **Sissemakstav osamaks** |  |
| **Kinnitan käesolevas avalduses esitatud andmete õigsuse ja täielikkuse.** | |
| **Ees- ja perekonnanimi ning allkiri** |  |
| **Kuupäev** |  |

NB! Täita tuleb ka isikuandmete töötlemise üldpõhimõtete leht (vt p.19).

**ISIKUANDMETE TÖÖTLEMISE ÜLDPÕHIMÕTTED**

Käesolevate isikuandmete töötlemise põhimõtete (edaspidi Põhimõtted) kinnitamisega annab andmesubjekt (edaspidi Isik) Põlvamaa Hoiu-Laenuühistule (edaspidi Põlvamaa HLÜ) nõusoleku töödelda ja edastada kolmandatele isikutele oma isikuandmeid alljärgnevatel tingimustel ja eesmärkidel:

1. Kui klient või liige astub Tehingusuhetesse Põlvamaa HLÜ-ga või avaldab tahet Tehingusuhetesse astuda, siis Põlvamaa HLÜ loeb seda kui nõustumist Põhimõtetega ning töötleb Isiku kliendiandmeid vastavalt Isikuandmete Töötlemise Põhimõtetele.
2. Isik annab Põhimõtetega nõustumisel Põlvamaa HLÜ-le nõusoleku töödelda kõiki isikuandmeid, mis ta on Isikuga suhtlemise käigus teada saanud. Peamised töödeldavad Isiku andmed on järgmised:
   1. isiklikud andmed (nimi, isikukood, sünniaeg, suhtluskeel, informatsioon perekonna kohta, isikut tõendava dokumendi andmed jne);
   2. kontaktandmed (aadress, mobiiltelefoni number, e-posti aadress jne);
   3. andmed Isiku töö ja õpingute kohta (haridusasutus, õppeasutus, tööandja, amet jne);
   4. majanduslikku seisundit puudutavad andmed (sissetulek, kohustused, seotud isikud, andmed Isiku ja kolmanda isiku vahel sõlmitud krediidilepingu ja muu sarnase iseloomuga lepingu ja lepingust tuleneva kohustuse täitmise kohta jne);
   5. tarbimisharjumused ja tarbimiseelistused Põlvamaa HLÜ toote Isikule sobivuse kaalutlemise eesmärgil;
   6. andmed Isiku vara päritolu kohta (andmed tööandja, tehingupartnerite, äritegevuse kohta jne), mida kasutatakse rahapesu ja terrorismi rahastamise tõkestamiseks;
   7. andmed Isiku ja Põlvamaa HLÜ vahel tehtud tehingute kohta (sõlmitud ja lõppenud lepingud, Isiku taotlused, avaldused jne);
   8. andmed kliendi usaldusväärsuse kohta (varasem maksekäitumine, andmed tekitatud kahju kohta, rahapesuga, terrorismi rahastamisega või organiseeritud kuritegevusega seotuse kohta jne);
   9. seadusest tuleneva kohustuse täitmisel saadud andmed (uurimisorganite, kohtu järelpärimistest, kohtutäituri nõuetest tulenevad andmed jne).
3. Isik annab Põhimõtetega nõustumisega Põlvamaa HLÜ-le nõusoleku töödelda isikuandmeid järgmistel eesmärkidel:
   1. Isiku tuvastamine;
   2. Isikule informatsiooni edastamine;
   3. Isiku krediidivõimelisuse ja usaldusväärsuse hindamine;
   4. Isikule teenuste pakkumine;
   5. Isikule toodete ja teenuste reklaami edastamine;
   6. Isikuga lepingu sõlmimine, muutmine ja täitmine;
   7. riskide vähendamine ja ärahoidmine;
   8. olemasolevate teenuste arendamine ja uute väljatöötamine;
   9. Isiku andmete kontrollimine ja vajadusel parandamine;
   10. Põlvamaa HLÜ rikutud või vaidlustatud õiguste kaitsmine;
   11. Põlvamaa HLÜ seadusest tulenevate kohustuste täitmine.
4. Kolmandad isikud käesolevate Põhimõtete mõistes on:
   1. Põlvamaa HLÜ-ga seotud isikud (lepingupartnerid, tütarettevõtted jne);
   2. Põlvamaa HLÜ-le teenuste osutamise ja Isikuga sõlmitud lepingu täitmisega seotud isikud ja organisatsioonid (inkasso-, tõlke-, side-, IT- ja postiteenuse osutaja, kindlustusandjad ja -vahendajad jne);
   3. andmekogude pidajad, kellele Põlvamaa HLÜ on kohustatud andma teavet lähtuvalt kehtivast seadusandlusest. Samuti on Põlvamaa HLÜ-l õigus edastada Isiku andmed maksehäirete registri igakordsele pidajale, kui Isikul on Põlvamaa HLÜ ees nõuetekohaselt täitmata rahaline kohustus. Isik on teadlik, et viidatud andmekogude või maksehäirete registri pidaja võib avalikustada teavet Isiku maksehäire kohta ning nõustub sellega;
   4. nõudeõiguse loovutamise korral uus võlausaldaja;
   5. isikuga tehtava tehinguga seotud isikud (käendaja, tagatise andja, krediidi ja finantseerimisasutused nendepoolse järelpärimise alusel Isikule tema poolt soovitud teenuse osutamiseks või Isiku usaldusväärsuse hindamiseks jne);
   6. muu kolmas isik Isiku ja kolmanda isiku vahel sõlmitud lepingu täitmiseks;
   7. muu isik seadusest tuleneva Põlvamaa HLÜ kohustuse täitmiseks (notar, uurimisasutus, kohus, Maksu- ja Tolliamet, rahapesu Andmebüroo jne).
5. Isik annab isikuandmete töötlemise põhimõtetega nõustumisega Põlvamaa HLÜ-le nõusoleku edastada andmeid välisriiki ning neid seal töödelda.
6. Isiku poolt esitatud andmete täiendamiseks ja kontrollimiseks on Põlvamaa HLÜ-l õigus koguda Isiku kohta andmeid kolmandatelt isikutelt (töösuhte olemasolu kontroll Isiku poolt avaldatud tööandjalt jne) ja Põlvamaa HLÜ-le õiguspäraselt ligipääsetavatest andmekogudest ja avalikest allikatest (maksehäirete registri andmed, kinnistusraamatu andmebaas, rahvastikuregister jne).
7. Põlvamaa HLÜ-l on õigus piiranguteta edastada kõiki Isiku andmeid isikule, kes osutab Põlvamaa HLÜ-le õigusteenust, raamatupidamise teenust või auditeerimise teenust eeldusel, et vastava teenuse osutaja on võtnud endale Põlvamaa HLÜ suhtes kohustuse vastavaid isikuandmeid kolmandatele isikutele mitte avaldada.
8. Põlvamaa HLÜ-l on õigus salvestada kõik sidevahendite (telefon, arvutivõrk jms) teel Isiku poolt tehtud toimingud, sealhulgas isikuandmete edastamine, eesmärgiga hinnata klienditeeninduse töö kvaliteeti, lahendada efektiivselt ja objektiivselt Isiku võimalikke kaebusi ning tõendada vajadusel Isiku poolt sidevahendi teel tehtud toiminguid ja tahteavaldusi.
9. Põlvamaa HLÜ võib jälgimisseadmete abil jälgida oma kasutuses olevaid ruume ja nende lähiümbrust (sh ka isikuid) ning võib jälgimise tulemused digitaalselt salvestada, selleks et kaitsta Põlvamaa HLÜ ja Isiku vara ning tagada füüsiline turvalisus.
10. Põlvamaa HLÜ-l on õigus kasutada Isiku andmeid Isikule Põlvamaa HLÜ ja Põlvamaa HLÜ koostööpartnerite toodete või teenuste pakkumiseks ning reklaamimiseks.
11. Isikul on õigus saada järelpärimise esitamisega Põlvamaa HLÜ-lt Isikut puudutavat teavet ja isikuandmeid, välja arvatud juhul, kui õigusaktidest tulenevalt andmeid ei väljastata.
12. Isikul on õigus nõuda Põlvamaa HLÜ-lt enda kohta käivate ebaõigete isikuandmete parandamist.
13. Isikul on õigus nõuda isikuandmete töötlemise lõpetamist juhul, kui tal puuduvad igasugused kohustused isikuandmete töötleja ees, teavitades sellest Põlvamaa HLÜ-d kirjalikult.
14. Isikul on õigus nõuda isikuandmete töötlemise lõpetamist ja kogutud isikuandmete kustutamist või sulgemist, kui isikuandmete töötlemine ei ole seaduse alusel lubatud.
15. Isikul on õigus nõuda isikuandmete töötlemise lõpetamist juhul, kui tal puuduvad igasugused kohustused isikuandmete töötleja ees, teavitades sellest Põlvamaa HLÜ-d kirjalikku taasesitamist võimaldavas vormis.
16. Kui Isik ei nõua isikuandmete töötlemise lõpetamist varem, siis Põlvamaa HLÜ kustutab mitteaktiivse kliendi ja liikmeskonnast lahkunud liikme andmed hiljemalt seitsme (7) aasta pärast.
17. Põlvamaa HLÜ-l on õigus Põhimõtteid igal ajal ühepoolselt muuta, lähtudes kehtivatest õigusaktidest.
18. Põlvamaa HLÜ teavitab Põhimõtete muutmisest Isikut veebilehel www.hoius.ee ja/või Isikuga kokku lepitud sidevahendi kaudu vähemalt üks kuu enne muudatuste jõustumist ette, välja arvatud juhul, kui Põhimõtteid muudetakse üksnes tulenevalt õigusaktides tehtud muudatustest.

|  |  |
| --- | --- |
| **19. ISIKU ANDMED** | |
| **Ees- ja perekonnanimi ning allkiri** |  |
| **Isikukood** |  |
| **Kuupäev** |  |

Kinnitan, et olen põhjalikult tutvunud käesolevate isikuandmete töötlemise põhimõtetega. Kinnitan, et olen nõus ülaltoodud tingimustel minu isikuandmete töötlemisega ja kinnitan seda oma allkirjaga / käesoleva vormi kinnitamisega.